פרנצ'סקו בוטיצ'יני

**פרנצ'סקו בוטיצ'יני** (באיטלקית: **Francesco Botticini**; 1446, פירנצה – 22 ביולי 1497, פירנצה) היה צייר איטלקי.

## קורות חייו
המידע על חיי בוטיצ'יני הוא קלוש. אביו, ג'ובאני דומניקו, היה צייר של קלפי משחק. פרנצ'סקו עצמו למד אצל קוזימו רוסלי ואנדריאה דל ורוקיו. לאחר מכן עבד תקופה קצרה כעוזר של נרי דה ביצ'י (Neri di Bicci). לאחר מכן הקים סדנה משלו. עבודתו המתועדת היחידה היא ה-tabernacle באמפולי שהוזמנה ב-1484. בנו רפאלו היה צייר אף הוא. בתחילה עבד כעוזר בסדנה של אביו, אותה גם ירש לאחר מות האב. בוטיצ'יני נפטר בפירנצה ב-22 ביולי 1497.

## יצירתו
סגנונו האמנותי של בוטיצ'יני הושפע ממספר אמנים בני תקופתו, ביניהם: ורוקיו, בוטיצ'לי, פיליפינו ליפי ופייטרו פרוג'ינו, כתוצאה מכך יש חוקרים המגדירים את סגנונו כאקלקטי.

## מיצירותיו
תמונת מזבח, שצוירה בסביבות ב-1460, פורקה וחלקיה מפוזרים באוספים שונים (מיקומה המקורי אינו ידוע): 
* "הסעודה האחרונה", נמצאת באדינבורו.
* "מאסרו של ישו", מקום הימצאה לא ידוע.
* "הלקאת ישו", אוסף H. Kisters, שווייץ.
* "הצליבה", חלק מהפרדלה (Predella) (מעין דוכן מצויר או מפוסל עליו מונח המזבח), הגלריה הלאומית.
* "תחיית ישו", חלק מהפרדלה, אוסף פריק, ניו יורק. 
יצירות אחרות
* "טוביה ושלושת המלאכים", בסביבות 1470, גלריית אופיצי, פירנצה.
* "אוגוסטינוס וסנטה מוניקה", 1471, האקדמיה לאמנות של פירנצה.
* "סבסטיאן הקדוש", טמפרה על עץ, בסביבות 1473-74, המטרופוליטן, ניו יורק.
* "עליית מרים לשמים", בערך 1475–1476, טמפרה על עץ, הגלריה הלאומית, לונדון
* "סנטה מוניקה על הכס, עם נזירות אוגוסטיניות", טמפרה על עץ, לפני 1478, נמצאת בכנסיית Santo Spirito בפירנצה.
* "הערצת התינוק", טמפרה על עץ, בסביבות 1485,הגלריה הפלטינית שבפאלאצו פיטי, פירנצה.
* "ה-Tabernacle של סטיפן הקדוש" בכנסיית סנט אנדריאה באמפולי.

## גילויו מחדש
דמותו של בוטיצ'יני כמעט ונשכחה במשך הדורות, אולי בגלל סגנונו האקלקטי. יצירותיו יוחסו לאמנים אנונימיים או לאמנים מפורסמים יותר מבני תקופתו. לדוגמה, "טוביה ושלושת המלאכים" שבגלריה אופיצי שויכה בעבר לורוקיו, "סבסטיאן הקדוש" שבמטרופוליטן שויכה בעבר ל- Andrea del Castagno. בוטיצ'יני התגלה מחדש רק החל מהמחצית השנייה של המאה ה-19.

תערוכה מוקדשת לבוטיצ'יני, ובמיוחד ל"עלית מרים לשמים" נערכה בגלריה הלאומית בלונדון בין ה-4 בנובמבר 2015 ל-26 במרץ 2016.

## גלריה

תמונה:2 Francesco Botticini Flagellation1465-70 Collezione H. Kisters Switzerland.jpg|"הלקאת ישו", 1460, אוסף H. Kisters, שוויץ.
תמונה:CeciliaValerianTiburtius.jpg|"ססיליה הקדושה", סביבות 1470, טמפרה על עץ, מוזיאון תיסן בורנמיסה, מדריד.
תמונה:Francesco Botticini - I tre Arcangeli e Tobias.jpg|"טוביה ושלושת המלאכים", סביבות 1470, גלריית אופיצי, פירנצה
תמונה:Francesco di Giovanni Botticini - Saint Sebastian.jpg|"סבסטיאן הקדוש", סביבות 1473–1474, טמפרה על עץ, המטרופוליטן, ניו יורק 
תמונה:Francesco_Botticini_-_The_Assumption_of_the_Virgin.jpg|"עלית מרים לשמים", סביבות 1475–1476, טמפרה על עץ, הגלריה הלאומית, לונדון
תמונה:Andrea del Verrocchio - Saint Monica - WGA24998.jpg|"סנטה מוניקה על הכס, עם נזירות אוגוסטיניות" , לפני 1478, Santo Spirito פירנצה
תמונה:Adorazione del Bambino di Francesco Botticini, 1470-80.JPG|"הערצת התינוק", טמפרה על עץ, סביבות 1470–1480, פאלאצו פיטי, פירנצה.
 

## קישורים חיצוניים

* גישה ליצירות בוטיצ'יני באוספים השונים באמצעות אתר artcyclopedia (אנגלית).
* בוטיצ'יני באתר Web Gallery of Art (אנגלית)
* [בוטיצ'יני באתר של [גלריית אופיצי] (אנגלית)]

## הערות שוליים

קטגוריה:ציירים איטלקים במאה ה-15
קטגוריה:ילידי 1446
קטגוריה:נפטרים ב-1498